Lav et referat af nedenstående tekst:

Tekst:
Det er efter grundige forberedelser blevet tid for eleverne på Ranum Efterskole til den årlige skitur til Norge, og for eleverne er det en kæmpe lettelse. - Jeg glæder mig vildt meget, det er dejligt endelig at komme afsted. Skolen har gjort rigtig meget, for at det er lykkedes, siger Tilde Rasmussen fra Odense, der er elev på skolen. Rejsen til vores snedækkede nabo mod nord har da heller ikke ligefrem planlagt sig selv i år. Olav Storm er forstander på Ranum Efterskole. For ham har netop dette års skiferie været en meget anderledes oplevelse. -	Det har været en stor udfordring henover juledagen, for at få det til at gå op. Vi har været nødt til at sende nogle omkring Sydnorge, selvom resten af skolen tager over Sverige til  Kvitfjell i Norge. Sverige er meget strikse lige nu, hvis du lige har været smittet, siger Olav Storm. En ting er at få sendt eleverne afsted på turen, men der har også været betænkeligheder over at gennemføre turen. -	Vi har tænkt over det, men det er vigtigt for eleverne socialt, og vi mærker en total glæde og befrielse, over at de kan komme afsted, siger Olav Storm. Sammenholdet er det primære Foruden sne og ski er der heller ingen tvivl om, hvad eleverne håber at få med hjem i rygsækken foruden skiundertøj og vanter. - Det betyder meget, at kunne være sammen med vennerne, og den her Norge-tur, det er helt utroligt, den overhovedet sker, siger Tobias Bay Leander fra Frederikshavn, der er elev på skolen. De elever, der ikke var med på skiferie, skulle have været i Rom på kultur-ferie, men den tur er foreløbigt udsat til uge otte.

Referat:
Efterskolen skal efter mange overvejelser nu afsted på den årlige skitur til Norge. Det har krævet mange ekstra forberedelser for at blive klar her midt i pandemien, så lettelsen og glæden var lørdag til at få øje på hos eleverne, da de endelig kunne smide taskerne i busserne og drage afsted.